ศาลออกหมายเรียก ทนายอานนท์ - ไมค์ ระยอง หลังตำรวจยื่นถอนประกันหลังพบขึ้นเวทีชุมนุมอีก
ศาลออกหมายเรียก ทนายอานนท์ - ไมค์ ระยอง หลังตำรวจยื่นถอนประกันหลังพบขึ้นเวทีชุมนุมอีก ตร.ชี้ผิดเงื่อนไขการประกันตัว ศาลนัดไต่สวนคำร้องถอนประกันในวันที่ 3 ก.ย.14 ส.ค. 2563 รายงานว่า วานนี้ ที่ศาลอาญา ถ.รัชดาภิเษก พนักงานสอบสวน สน.สำราญราษฎร์ ได้ยื่นคำร้องขอเพิกถอนการปล่อยชั่วคราว อานนท์ นำภา อายุ 35 ปี ทนายความสิทธิมนุษยชน และภาณุพงศ์ จาดนอก หรือ ไมค์ ระยอง อายุ 24 ปี แกนนำเยาวชนตะวันออกเพื่อประชาธิปไตย 2 ผู้ต้องหาในความผิดฐานร่วมกันกระทำการให้ปรากฏแก่ประชาชนด้วยวาจาหรือวิธีอื่นได้ที่ไม่ใช่เป็นการกระทำในความมุ่งหมายของรัฐธรรมนูญ หรือไม่ใช่เพื่อแสดงความคิดเห็นโดยสุจริตเพื่อให้เกิดความปั่นป่วนในหมู่ประชาชนฯ ร่วมกันมั่วสุมตั้งแต่ 10 คนขึ้นไปใช้กำลังประทุษร้ายขู่เข็ญว่าจะใช้กำลังประทุษร้าย หรือกระทำการอย่างหนึ่งอย่างใดให้เกิดความวุ่นวายในบ้านเมืองโดยเป็นหัวหน้าหรือเป็นผู้มีหน้าที่สั่งการร่วมกันจัดให้มีกิจกรรมซึ่งมีผู้เข้าร่วมเป็นจำนวนมากในลักษณะมั่วสุม ชุมนุมทำกิจกรรมหรือมั่วสุมกัน ณ ที่ใดฯ อันเป็นการยุยงให้เกิดความไม่สงบเรียบร้อยหรือในลักษณะที่เสี่ยงต่อการแพร่เชื้อโรค กระทำการหรือดำเนินการใดๆ ซึ่งอาจก่อภาวะที่ไม่ถูกสุขลักษณะ อาจเป็นเหตุให้โรคติดต่ออันตราย หรือโรคแพร่ระบาดออกไป ฝ่าฝืนหรือไม่ปฏิบัติตามคำสั่งของเจ้าพนักงานควบคุมโรคติดต่อ ร่วมกันกีดขวางทางสาธารณะจนอาจเป็นอุปสรรคด้านความปลอดภัย หรือความไม่สะดวกในการจราจรฯ ร่วมกันวางหรือแขวนสิ่งหนึ่งสิ่งใดหรือกระทำด้วยประการใดในลักษณะที่เป็นการกีดขวางการจราจร ร่วมกันตั้ง วาง หรือกองวัตถุใด ๆ บนถนน ร่วมกันโฆษณาโดยใช้เครื่องขยายเสียงด้วยกำลังไฟฟ้าโดยไม่ได้รับอนุญาตจากพนักงานเจ้าหน้าที่ซึ่งศาลได้อนุญาตฝากขังไปเมื่อวันที่ 8 ส.ค. 2563 เเละได้รับอนุญาตปล่อยชั่วคราวผู้ต้องหาทั้งสองโดยมีประกันตัวไปโดยตีราคาประกันคนละ 1 แสนบาท พร้อมกำหนดเงื่อนไข คำสั่งศาล ให้ประกันในวงเงินคนละ 100000 บาท โดยไม่ต้องมีหลักประกัน แต่มีเงื่อนไขห้ามกระทำการใดๆ ในลักษณะเดียวกับการกระทำที่ถูกกล่าวหาในคดีนี้อีก มิฉะนั้นถือว่าผิดสัญญาประกันโดยต่อมาพนักงานสอบสวนพบว่าผู้ต้องหาทั้งสองภาย หลังได้รับการปล่อยชั่วคราวได้กระทำการอันเป็นการฝ่าฝืนเงื่อนไขของศาล จึงยื่นคำร้องขอเพิกถอนการปล่อยชั่วคราวให้ศาลพิจารณา โดยศาลรับคำร้องไว้พิจารณาเเล้วมีคำสั่งให้นัดไต่สวนคำร้องขอเพิกถอนการปล่อยชั่วคราวดังกล่าวในวันที่ 3 ก.ย. 2563 นี้ช่วงเช้าเเละมีคำสั่งให้ส่งหมายเรียกผู้ต้องหาทั้งสองมาในวันดังกล่าว
ศาลออกหมายเรียก ทนายอานนท์ - ไมค์ ระยอง หลังตำรวจยื่นถอนประกันหลังพบขึ้นเวทีชุมนุมอีก ตร.ชี้ผิดเงื่อนไขการประกันตัว ศาลนัดไต่สวนคำร้องถอนประกันในวันที่ 3 ก.ย.14 ส.ค.
อานนท์ นำภา,ภาณุพงศ์ จาดนอก,การเพิกถอนประกัน,ม.116,การชุมนุมประท้วง